Personal municipal rep formació sobre violència de gènere
04 de novembre de 2022

Més d'una trentena de treballadors i treballadores de l'Ajuntament han arrancat aquesta setmana una formació especialitzada en detecció i intervenció en violència de gènere amb dones i menors. L'actuació està dirigida especialment al departament de Serveis Socials i Policia Local, així com també a àrees municipals que, pel seu perfil i funcions, tenen un paper important en la detecció d'aquestes situacions.

Els objectius del curs són ampliar els coneixements dels equips professionals destinats a l'atenció social i a la intervenció amb víctimes, afavorint el desenvolupament d'intervencions integrals amb caràcter multidisciplinari, comptant amb les eines necessàries per a aprofundir sobre les diferents problemàtiques o factors de risc que poden estar afectant les dones; promoure la coordinació dels diferents agents municipals en la matèria i facilitar el coneixement i l'accés als recursos especialitzats a les víctimes.

El curs està homologat pel Institut Valencià d'Administració Pública (IVAP) i s'impartirà durant el mes de novembre amb una duració total de 20 hores.

L'edil d'Igualtat, Concha Montaner, ha recalcat que el Consistori mostra així el seu compromís amb la prevenció i erradicació de la violència de gènere a l'Eliana, així com la formació al personal de la plantilla tal com es recull en el Pla d'Igualtat Municipal.